TURUN KAUPUNGINKIRJASTO MUISTIO

Varsiston ydin 30.1.2017

Aika 27.1.2017 klo 14.00 - 16.00

Paikka Turun pääkirjasto

 pieni neuvotteluhuone

Läsnä Paula Kaunonen, Nousiainen

Mervi Nikula, Masku

Leena Pylkkö, Turku, pj

Päivi Salminen, Laitila

Anna Schauman, Salo

Poissa Minna Leinonen, Pöytyä

Sirpa Suominen, Lieto

1. Puheenjohtajana toimi Leena Pylkkö, sihteerinä Paula Kaunonen.
2. Toimintakertomus vuodesta 2016

Toimintakertomus käytiin läpi ja hyväksyttiin. Peli- ja mediataitoviikosta keskusteltiin, onko toteutus lisääntynyt. Esim. Lautapeli-illat ja palapelien vaihtopäivät ovat matalankynnyksen toteutuksia. Aparaattisaarta kannattaa myös hyödyntää. Monet kirjastot tekevät yhteistyötä vapaa-aikatoimen kanssa. (Liite)

1. Toimintasuunnitelma vuodelle 2017

Toimintasuunnitelma käytiin läpi ja hyväksyttiin. Todettiin, jos hankerahaa saadaan, tulee varsin vilkas vuosi. Leena kutsuttiin kirjamessutyöryhmään Varsiston edustajana. Leena tekee toimintasuunnitelman pohjalta vuosikellon esitettäväksi Varsiston kokouksessa. (Liite)

1. Tornadon kuulumisia

Leena esitteli ohjelman, esiintyjät ovat varmistuneet tubettajaa lukuun ottamatta. Jollei sopivaa löydy, on varasuunnitelma jo tiedossa.

1. Kesälukukampanjan uudistaminen

Muutaman bingo-esimerkin pohjalta ideoitiin Väribingo, johon osallistujat lukevat kirjan kannen värin mukaisia kirjoja (kolme) ja niistä muodostetaan bingorivi. Värillisiä neliöitä kiinnitetään kirjastoon laitettavaan isoon värilliseen bingo-ruudukkoon. Erivärisiä kirjoja kannattaa laittaa esille. Leena kysyy Piikkiön Anria toteuttamaan visuaalisen ilmeen. Ohjeistukseen pitää panostaa; jaettavaan lomakkeeseen laitetaan selostus kampanjasta, esimerkit miten eri rivit muodostuvat, väribingoruudukko sekä yhteystiedot.

1. Mediakasvatuskysely lähdössä kirjastoille

Kysely lähtee lähipäivinä vastaajille, tulokset analysoidaan kevään aikana ja esitetään toukokuussa. Medialähettipankki on alkanut toimia.